امریکا قوشمه ایالتلریده نماینده لر مجلسیده، اعضالر و ایشلاوچیلری ایش آلگن جهازلرده اجتماعی پروگرام بولمیش تیک تاک پروگرامنی توشیریش نی منع قیلیب قوییدی.
نماینده لر مجلسی اداری دفتری، اوشبو قرارنی مجلس اعضالری و ایشلاوچیلری گه الکترونیک پوسته آرقه لی بیلدیرگن.
بیلدیرووده "سایبر خوفسیزلیک دفتری نینگ تیک تاک پروگرامینی یوکسک خوفسیزلیک ریسک ایتیب تن آلگن لیگی" و حاضر هم دولت گه باغلیق جهازلرده توشیریلگن پروگراملرنینگ اوچیریلیشی کیره ک لیگی قید ایتیلدی.
فدرال تیکشیروو باشقرمه سی باشلیغی کریس ری هم تیک تاک نینگ کنترولی نینگ چین حکومتی نینگ قولیده ایکن لیگینی معلوم قیلیب بونینگ امریکا قوشمه ایالتلری اوچون ملی خواطرگه سبب بولگن لیگی بوییچه آگاهلنتیردی.
تیک تاک پروگرامی عملیات مسؤلی ونسا پاپاس ایسه سپتامبر آییده امریکا قوشمه ایالتلری سناسیده قتنشگن بیر جلسه ده چین حکومتی نینگ بو پروگرام نینگ معلوماتلریگه کیریش حقیگه ایگه ایمس ایکن لیگینی بیلدیرگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
